Hvordan kommer man seg rundt i Haugesund?
Dersom du reiser uten bil til Haugesund, kan du benytte deg av kollektiv transport. Her kan du ta buss rundt omkring, og du kan enkelt betale med app, kort eller kontant. Det er også en rekke båter du kan ta hvis du vil reise ut til øyene rundt byen. Det er Kolumbus som styrer kollektivtransporten i Haugesund. Billettene kan kjøpes på mobil-app, denne heter Kolumbus Billett. Eller du kan betale med kolumbuskortet som koster 50 kr. og kan fylles på med reisepenger. Du kan også kjøpe billetter med kort og kontant om bord på båt eller buss, i kundesenter eller billettautomat. Haugesund Bussterminal ligger like utenfor Haugesund sentrum, og herfra går det hyppig busser rundt i Haugesund og omegn, og til byer som for eksempel Stavanger en gang i timen.